Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A felsõoktatási intézmények felvételi eljárásainak általános szabályairól szóló 269/2000. (XII. 26.) Korm. rendelet 3. § (1) bekezdése szerint a felvételi eljárás az OM által kiadott „A” jelzésû jelentkezési törzslap és legalább egy „B”
Paragraph Index: 1190

A felsõoktatási intézmények felvételi eljárásainak általános szabályairól szóló 269/2000. (XII. 26.) Korm. rendelet 3. § (1) bekezdése szerint a felvételi eljárás az OM által kiadott „A” jelzésû jelentkezési törzslap és legalább egy „B” jelû intézményi jelentkezési lap benyújtásával kezdõdik. A jelentkezési lapok az e rendelet 1. számú mellékletében felsorolt adatokat tartalmazzák. A rendelet a továbbiakban úgy rendelkezik, hogy a felsõoktatási intézmény a felvételi kérelem megalapozott elbírálásához szükséges, általa meghatározott további információkat is kérhet. Ilyennek tekinthetõ az is, ha a felsõoktatási intézmény a jelentkezõtõl önéletrajz csatolását kéri. Az önéletrajzban szereplõ személyes adatokat az önéletrajz írója maga határozza meg. Amennyiben az önéletrajzban kizárólag olyan személyes adatok szerepelnek, melyeket az intézmény a kormányrendelet 1. számú melléklete alapján kezelhet, a jelentkezési lap adattartalmán túlmutató adatgyûjtés nem történik. Ha az önéletrajz egyéb személyes adatokat is tartalmaz (motiváltság, érdeklõdési kör, elhivatottság, szakmai gyakorlat, távlati célok, szociális körülmény) – elfogadva az adatkezelés célját – az adatszolgáltatásra csak önkéntes alapon kerülhet sor. Az adatok felvétele elõtt az adatkezelõ köteles közölni az érintettel, hogy az adatszolgáltatás önkéntes, és megfelelõ módon köteles tájékoztatni az adatkezelés céljáról is. Önkéntességrõl természetesen csak abban az esetben beszélhetünk, ha az érintett szabadon mérlegelheti, hogy az adatkezelõ rendelkezésére bocsátja-e személyes adatit, vagy sem. A hozzájárulás megtagadása, illetve visszavonása miatt hátrány nem érheti, vagyis a felvételi eljárásból nem zárható ki. Az Avtv. 3. § (4) bekezdése esetén az adatkezelõnek kétség esetén azt kell vélelmeznie, hogy az érintett személyes adatai kezeléséhez a hozzájárulást nem adta meg. Abban az esetben tehát, ha a jelentkezõ nem csatolja önéletrajzát, vagyis személyes adatiról e formában nem nyilatkozik, álláspontom szerint emiatt hiánypótlásra történõ felhívásra sem kerülhet sor. Álláspontomról tájékoztattam az ügyben érintett egyetemek vezetõit. Az ügyintézés elhúzódásáért szíves elnézését kérem. Adatvédelmi problémáival forduljon hozzám továbbra is bizalommal. Budapest, 2005. november 14. Üdvözlettel: Dr. Péterfalvi Attila (821/A/2004) 2006/162/II. szám [Állásfoglalás: nem jogszerû a közúti közlekedési nyilvántartás ellenõrzésének külsõ személy részére való delegálása, az errõl kötött megállapodás nem jelent megfelelõ jogalapot az adatkezeléshez] dr. Rónaszéki László jegyzõ Belváros-Lipótváros Budapest V. ker. Polgármesteri Hivatal Budapest Tisztelt Jegyzõ Úr! A fenti számú, okmányirodai adatkezelés ellenõrzésére vonatkozó ügyben írt megkeresésre adott válaszát köszönettel vettem. Annak vizsgálata nem tartozik a hatáskörömbe, hogy – az adatvédelmi vonatkozásokon túl – törvényes volt-e a jegyzõ feladatainak külsõ személy részére való delegálása és errõl az önkormányzatok között megállapodás kötése, viszont e kérdés jelentõséggel bír az adatkezelés jogalapjának megítélésénél. Mivel a megyei, fõvárosi közigazgatási hivatal gyakorol törvényességi felügyeletet az önkormányzatok mûködése felett, továbbá felügyeli a közlekedési nyilvántartás adatainak kezelését, ezért a Budapest Fõvárosi Közigazgatási Hivatal vezetõjét kértem álláspontjának kifejtésére. A hivatalvezetõ szerint az érintett önkormányzatok akkor jártak volna el jogszerûen, ha belsõ ellenõrzési munka keretében, illetve a közigazgatási hivataltól kért törvényességi felügyeleti ellenõrzés keretében oldják meg az ügyiratok vizsgálatát. Az ellenõrzési feladatok külsõ személyre való delegálása nem törvényes gyakorlat. Az ügyben kialakított álláspontomról az alábbiakban tájékoztatom:

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes